钦定古今图书集成/理学汇编/字学典/第097卷 > 谢尚
## 钦定古今图书集成/理学汇编/字学典/第097卷 > 谢尚

按《晋书》本传：“谢尚，字仁祖，善音乐，博综众艺。永和中，
拜尚书仆射，赠散骑常侍、卫将军，谥曰简。”

按《宣和书谱》：谢尚作草书，深得昔人行笔之意。论者
以比注飞涧之瀑溜，投全牛之虚刃，盖得之矣。司徒
王导深器之，常以似王戎，每呼为“小安丰。”当时其得
誉如此。今御府所藏草书一：《馀寒帖》。